《感离诗》
魏晋·左芬

自我去膝下，倏忽逾再期。邈邈浸弥远，拜奉将何时。

披省所赐告，寻玩悼离词。仿佛想容仪，欷歔不自持。

何时当奉面，娱目于书诗。何以诉辛苦，告情于文辞。

作者简介：名一作棻。西晋齐国临淄人，字兰芝。左思妹。少善缀文，名亚于思。为晋武帝贵嫔。姿陋无宠，以才德见礼。有词藻，为帝所重，每有方物异宝，必使为赋颂。有答兄思诗、书及杂赋颂数十篇。